**Dynetics X-61** er et amerikansk eksperimentelt drone-prosjekt. Det er et utviklingstrinn i det amerikanske forsvarets forskningsavdeling for avansert teknologi DARPAs Gremlins-prosjekt. Det er teknologiselskapet Dynetics i Alabama som skal bygge og teste dronen. Dynetics er et heleid datterselskap av Leidos. Av de fem eksemplarene av X-61 som ble bygd, er tre fortsatt operative (per 2022).

Historie
--------

Moderflyet C-130 fanger en X-61 i luften
I 2016 tildelte DARPA 4 selskaper kontrakter for innledende studier for gjennomføring av testflyvninger der selvstyrte kamp-droner blir fanget opp i luften. Dette var Gremlins-prosjektets fase 1. Fase 2 omfattet videreutvikling av teknologien, og 2 selskaper ble med videre. Fase 3-kontrakten ble gitt til ett enkelt selskap i 2018, og vinneren var det Alabama-baserte teknologiselskapet Dynetics. Våren 2019 ble flere av del-systemene testet ut, blant annet dokkingsystemets kontrollsystemer og kontroll-systemene for kommunikasjon og flyvning. Testflyvningene skulle starte høsten 2019 ved Naval Air Weapons Station China Lake i California, men et jordskjelv i juli 2019 gjorde skade på utstyr som skulle brukes i testene. Dette førte til at flyvningene måtte utsettes.  I august 2019 ble prosjektet tildelt betegnelsen X-61 av USAs flyvåpen. I november 2019 gjennomførte X-61 sin første flyvning.  Dronen ble imidlertid ødelagt da den kræsjlandet etter at hovedfallskjermen ikke åpnet seg slik den skulle. 

I oktober 2021 ble to X-61 sluppet fra fly, og de foretok vellykkede tester i selvstyrt manøvrering og formasjonsflyvning. Den ene av de to dronene ble fanget i luften av et C-130 Hercules transportfly. Under de avsluttende testene ble det demonstrert at en X-61 kunne bli fanget i luften, kontrolleres og klargjøres for en ny flyvning på under 24 timer.

Formål
------

Gremlins-prosjektet skal utvikle selvstyrte kamp-droner som skal kunne operere i svermer. Dronene skal være gjenbrukbare, og slippes fra fly og fanges opp igjen i luften etter endt oppdrag. Målet med X-61 er å utvikle teknologi og utstyr som muliggjør droner som kan gjøre nye oppdrag 24 timer etter at forrige oppdrag er avsluttet. Et C-130 Hercules transportfly ble modifisert og brukes som moderfly under testflyvningene, og flyet fikk utstyr som trekkes etter flyet (i luften) i en line. I enden av linen er det en innretning som griper fatt i dronens utfellbare fangmekanisme - ikke helt ulikt systemet som brukes for drivstoffylling i luften. Målet er å fange opp fire droner i løpet av 30 minutter.

Dronen
------

X-61 er bygd lett med kompositt-materialer. Dynetics har bygd 5 eksemplarer av dronen , og de har komponenter fra flere andre leverandører i USA  - blant andre: Skroget som er ment å skulle tåle 20 gangers bruk blir levert av Kratos Unmanned Aerial Systems (datterselskap av Kratos Defense & Security Solutions). Det autonome dokking-systemet er utviklet av Sierra Nevada Corporation. Williams International leverer turboviftemotorene, og Applied Systems Engineering leverer datamaskinene ombord i dronene.

I de innledende testflyvningene vil det ikke bli gjort forsøk på å fange dronene i luften. Som en midlertidig løsning skal de istedet lande ved hjelp av fallskjermer. X-61s vinger er bygd i ett stykke, og kan roteres 90 grader i horisontalplanet. Etter at dronen er fanget og festet til kloen i enden av fanglinen, dreies vingen slik at den blir liggende på langs under skroget. Deretter vinsjes X-61 opp og inn bakluken på moderflyet.

De fem X-61-dronene fikk også navn - som alle begynner på bokstaven G: Greta (som var den første som fløy), Gabby, Gertrude, Grace og Gloria (som var den første til å bli fanget inn i luften). Greta og Grace gikk tapt da de kræsjlandet på grunn av tekniske problemer.

Spesifikasjoner
---------------

* **Toppfart:** Over Mach 0,6
* **Motor:** Williams F107 turboviftemotor
* **Motorytelse:** Omkring 700 pund (3,11 kN) skyvekraft
* **Nyttelast:** 66 kg

### Dimensjoner

* **Lengde:** 427 cm
* **Bredde:** 57,1 cm
* **Høyde:** 52,7 cm
* **Vingespenn:** 348 cm
* **Egenvekt:** 680 kg

Referanser
----------

1. 1 2  YouTube: Gremlins X-61A Maiden Test Flight *(publisert av DyneticsInc 17. januar 2020)* Besøkt 18. januar 2020
2. 1 2 3  Flight Global: Dynetics X-61A Gremlins makes first flight, but destroyed after parachute fails Besøkt 25. januar 2020
3. ↑  Flight Global: China Lake earthquake damage delays Gremlins UAV demo *(av Garrett Reim)* Besøkt 18. januar 2020
4. ↑  DARPA: Gremlins Program Demonstrates Airborne Recovery *(publisert 5. november 2021)* Besøkt 9. juli 2023</
5. ↑  Mönch Verlagsgesellschaft: Modern Day Marine 2019: Gremlins in DoD’s Future? *(av Marty Kauchak, publisert 18. september 2019*) Besøkt 7. februar 2023

Kilder
------

* Dynetics: Gremlins continues to progress during the demonstration phase *(publisert 25. september 2019)* Arkivert 11. mars 2020 hos Wayback Machine. Besøkt 18. januar 2020
* Dynetics: The Gremlins Project Fact Sheet (pdf) Besøkt 18. januar 2020
* Leidos/Dynetics: Gremlins Air Vehicles: The Road to Airborne Recovery *(publisert 5. januar 2022)* Besøkt 9. juli 2023

Eksterne lenker
---------------

* Dynetics (offisielt nettsted) Besøkt 18. januar 2020
* DARPA: Gremlins *(av Scott Wierzbanowski)* Besøkt 18. januar 2020
* DARPA: Gremlins Program Demonstrates Airborne Recovery (YouTube-video) *(publisert 5. november 2021)* Besøkt 9. juli 2023

| * v
* d
* r
USAs X-fly (eksperiment-fly) |
| --- |
| 
* X-1
* X-2
* X-3
* X-4
* X-5
* X-6
* X-7
* X-8
* X-9
* X-10
* X-11
* X-12
* X-13
* X-14
* X-15
* X-16
* X-17
* X-18
* X-19
* X-20
* X-21
* X-22
* X-23
* X-24
* X-25
* X-26
* X-27
* X-28
* X-29
* X-30
* X-31
* X-32
* X-33
* X-34
* X-35
* X-36
* X-37
* X-38
* *X-39*
* X-40
* X-41
* X-42
* X-43
* X-44
* X-45
* X-46
* X-47
* X-48
* X-49
* X-50
* X-51
* *X-52*
* X-53
* X-54
* X-55
* X-56
* X-57
* *X-58*
* X-59
* X-60
* X-61
* X-62
* *X-63*
* *X-64*
* X-65
* X-66

 |